LT Europos Sąjungos oficialusis leidinys C 101/32

Valstybių narių perduota trumpa informacija apie valstybės pagalbą, teikiamą pagal Komisijos reglamentą (EB) Nr. 1857/2006 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiantis Reglamentą (EB) Nr. 70/2001, perdirbimu ir prekyba

(2008/C 101/11)

XA numeris: XA 245/07

Valstybė narė: Slovėnijos respublika

Regionas: Območje občine Polzela

Pagalbos schemos arba įmonės, gaunančios individualią pagalbą, pavadinimas: Pomoči za ohranjanje in razvoj kmetijstva in podeželja v občini Polzela za programsko obdobje 2007–2013

Teisinis pagrindas: Pravilnik o dodeljevanju pomoči za ohranjanje in razvoj kmetijstva ter podeželja v občini Polzela za programsko obdobje 2007–2013

Pagal pagalbos schemą planuojamos metinės išlaidos arba bendra įmonei suteiktos individualios pagalbos suma:

2007: 23 994 EUR

2008: 24 700 EUR

2009: 25 400 EUR

2010: 26 150 EUR

2011: 26 950 EUR

2012: 27 750 EUR

2013: 28 600 EUR

Didžiausias pagalbos intensyvumas:

1. Investicijos į pirminės gamybos žemės ūkio valdas:

— iki 50 % finansavimo reikalavimus atitinkančių išlaidų mažiau palankiose ūkininkauti vietovėse;

— iki 40 % finansavimo reikalavimus atitinkančių išlaidų kitose vietovėse;

— iki 60 % finansavimo reikalavimus atitinkančių išlaidų mažiau palankiose ūkininkauti vietovėse ir iki 50 % finansavimo reikalavimus atitinkančių išlaidų kitose vietovėse, jeigu investuoja jaunieji ūkininkai per penkerius metus nuo įsisteigimo.

Parama teikiama investicijoms į ūkių objektų atstatymą ir įrangos, skirtos žemės ūkio produktams gaminti, pirkimą bei investicijoms į daugiamečių kultūrų auginimą, ūkio dirbamosios žemės gerinimą ir ganyklų tvarkymą.

2. Tradicinių kraštovaizdžių ir pastatų apsauga:

— iki 100 % faktinių išlaidų, susijusių su investicijomis į pelno neteikiančius objektus;

— iki 60 % faktinių išlaidų, arba 75 % išlaidų – mažiau palankiose ūkininkauti vietovėse, investicijoms į ūkiuose esančius gamybos įrenginius, jeigu dėl investicijų nepadidėja ūkio gamybos pajėgumai;

— iki 100 % išlaidų dydžio papildoma pagalba gali būti suteikta siekiant padengti papildomas išlaidas, patirtas naudojant tradicines medžiagas, būtinas pastatų paveldo savybėms išlaikyti.

3. Ūkio pastatų perkėlimas visuomenės interesų labui:

— iki 100 % faktinių išlaidų, jeigu perkėlimas tėra esamų pastatų išardymas, sugriovimas ir atstatymas;

— jeigu dėl perkėlimo ūkininkui suteikiami šiuolaikiškesni pastatai, jis turi padengti ne mažiau kaip 60 %, arba 50 % – mažiau palankiose ūkininkauti vietovėse, atitinkamų pastatų vertės padidėjimo po perkėlimo. Jeigu pagalbos gavėjas – jaunasis ūkininkas, jis turi padengti ne mažiau kaip atitinkamai 55 % ir 45 % išlaidų;

— jeigu dėl perkėlimo padidėja gamybos pajėgumai, pagalbos gavėjas turi padengti ne mažiau kaip 60 %, arba 50 % – mažiau palankiose ūkininkauti vietovėse, išlaidų, susijusių su šiuo padidėjimu. Jeigu pagalbos gavėjas – jaunasis ūkininkas, jis turi padengti ne mažiau kaip atitinkamai 55 % ir 45 % išlaidų.

4. Pagalba draudimo įmokoms mokėti:

— savivaldybės teikiama bendro finansavimo suma yra lygi skirtumui tarp draudimo įmokų bendro finansavimo iš nacionalinio biudžeto ir iki 50 % pagalbos skyrimo kriterijus atitinkančių išlaidų draudimo įmokoms, draudžiant pasėlius ir vaisius bei gyvulius nuo ligų, padengti.

5. Pagalba sklypams perskirstyti:

— iki 100 % faktinių teisinių ir administracinių išlaidų.

6. Pagalba kokybiškų žemės ūkio produktų gamybai skatinti:

— iki 100 % faktinių išlaidų; ši pagalba teikiama kaip subsidijuojamos paslaugos ir neturi apimti tiesioginių išmokų gamintojams pinigais.

7. Techninės paramos teikimas:

— iki 100 % išlaidų, susijusių su ūkininkų lavinimu ir mokymu, trečiųjų asmenų teikiamomis konsultavimo paslaugomis ir forumų, konkursų, parodų ir mugių organizavimu, leidinių ir tinklaviečių rengimu. Ši pagalba teikiama kaip subsidijuojamos paslaugos ir gamintojams tiesioginėmis išmokomis nemokama

Įgyvendinimo data: 2007 m. rugsėjo mėn. (arba minėtų taisyklių įsigaliojimo data)

Pagalbos schemos arba individualios pagalbos trukmė: Iki 2013 12 31

Pagalbos tikslas: Remti MVĮ

Nuoroda į Reglamento (EB) Nr. 1857/2006 straipsnius ir pagalbos skyrimo kriterijus atitinkančias išlaidas: Pagalbos žemės ūkio bei kaimo vietovių apsaugai ir plėtrai teikimo Polzelos savivaldybėje 2007–2013 m. programavimo laikotarpiu taisyklių projekto II skyriuje numatytos valstybės pagalbos priemonės pagal šiuos 2006 m. gruodžio 15 d. Komisijos reglamento (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiančio Reglamentą (EB) Nr. 70/2001 (OL L 358, 2006 12 16, p. 3), straipsnius:

4 straipsnis „Investicijos į žemės ūkio valdas“;

5 straipsnis „Tradicinių kraštovaizdžių ir pastatų apsauga“;

6 straipsnis „Ūkio pastatų perkėlimas visuomenės interesų labui“;

12 straipsnis „Pagalba draudimo įmokoms mokėti“;

13 straipsnis „Pagalba sklypams perskirstyti“;

14 straipsnis „Pagalba kokybiškų žemės ūkio produktų gamybai skatinti“;

15 straipsnis „Techninės paramos teikimas žemės ūkio sektoriuje“

Ekonomikos sektorius (-iai): Žemės ūkis

Pagalbą teikiančios institucijos pavadinimas ir adresas:

Občina Polzela Polzela 8 SLO-3313 Polzela

Tinklavietė: http://www.uradni-list.si/1/ulonline.jsp?urlid=200781&dhid=91480

Kita informacija: Priemonė, susijusi su draudimo įmokų, skirtų kultūroms ir vaisiams apdrausti, mokėjimu, taikoma toliau nurodytoms nepalankioms oro sąlygas, kurios gali būti prilyginamos stichinėms nelaimėms: pavasario šalnoms, krušai, žaibui, žaibo sukeltam gaisrui, audroms ir potvyniams.

Savivaldybės taisyklės atitinka Reglamento (EB) Nr. 1857/2006 reikalavimus, susijusius su priemonėmis, kurias turi priimti savivaldybė, ir taikomas bendrąsias nuostatas (veiksmai iki pagalbos suteikimo, pagalbos telkimas, skaidrumas ir kontrolė)

Ljubo ŽNIDAR

Meras

XA numeris: XA 246/07

Valstybė narė: Nyderlandai

Regionas: Provincie Gelderland

Pagalbos pavadinimas: Subsidieregeling vitaal Gelderland 2007, onderdelen: Losse Kavelruil, Investeringen in landbouwbedrijven (bedrijfsmodernisering), Bedrijfsadvisering

Teisinis pagrindas: Artikel 11, derde lid, van de Wet Inrichting landelijk gebied.

Subsidieregeling vitaal Gelderland 2007 en het Provinciaal Meerjarenprogramma 2007-2013 Gelderland (PMJP), deel 3: het subsidiekader

Pagal schemą planuojamos metinės išlaidos: 2007–2013 m. – daugiausia 1 500 000 EUR per metus

Didžiausias pagalbos intensyvumas: Pagalbos procentinė dalis ir (arba) pagalbos suma pagalbos sričiai pagal 2007–2013 m. provincijos daugiametę programą (PDP), skiriama mažosioms ir vidutinėms žemės ūkio valdoms, su sąlyga, kad joms taikomas šis pranešimas apie išimtis:

PDP 2.2.2.1 straipsnis. Mažųjų ir vidutinių žemės ūkio valdų investicijos į naujoves ir aplinką

Pagalbos skyrimo kriterijus atitinkančios išlaidos yra susijusios su nekilnojamo turto statyba, įsigijimu, remontu arba įrengimu, naujų mašinų ir įrangos, įskaitant kompiuterių programinę įrangą, įsigijimu ir bendrosiomis išlaidomis, susijusiomis ir su atlygiais architektams, inžinieriams ir konsultantams.

Pagalbos gavimo kriterijus atitinka tik ekonomiškai perspektyvios mažosios ir vidutinės žemės ūkio valdos, kurios verčiasi pirmine žemės ūkio produktų gamyba.

PDP 2.1.1.1 straipsnis. Savanoriškas žemės sklypų keitimas

Pagalba sudaro iki 100 % faktinių notarinių ir žemės registravimo išlaidų, patirtų tvarkant žemę ir (arba) sklypus, kurie buvo keičiami. Šias išlaidas patiria įgyvendinimo organizacijos ir institucijos, taigi jos gauna pagalbą. Ūkininkas iš šios pagalbos gauna netiesioginę naudą, nes kaskart keičiant žemės sklypus keičiami ir mažosioms bei vidutinėms žemė ūkio valdoms, kurios verčiasi pirmine žemės ūkio produktų gamyba, priklausančios žemės sklypai.

PDP 2.2.2.2 straipsnis. Mažosioms ir vidutinėms žemės ūkio valdoms teikiamos ūkių konsultavimo paslaugos

Pagalbos gavimo kriterijus atitinka tik mažos ir vidutinės žemės ūkio valdos, kurios verčiasi pirmine žemės ūkio produktų gamyba. Pagalba išmokama natūrinėmis išmokomis susijusiai konsultavimo tarnybai. Tiesioginės išmokos pirminių produktų gamintojams neteikiamos. Ūkiai atrenkami vadovaujantis objektyviais kriterijais, pagalba negali būti teikiama už periodines ar nuolatines konsultavimo paslaugas, susijusias su įprastomis įmonės veiklos išlaidomis

Įgyvendinimo data: Schema bus pradėta taikyti paskelbus informaciją Europos Sąjungos oficialiajame leidinyje

Pagalbos schemos taikymo trukmė: Iki 2013 12 31

Pagalbos tikslas: Bendras PDP (žemės ūkio skirsnyje) nustatytas tikslas – užtikrinti, kad žemės ūkio sektorius būtų gyvybingas ir apimtų:

labiau ateities poreikiams pritaikytą konkurencingą žemės ūkio veiklą, kuri taptų ekonomikos plėtros kaimo vietovėse pagrindu;

tvarią žemės ūkio veiklą, kuri lemtų tvarų dirvožemio, vandens, oro ir kitų gamtinių išteklių naudojimą ir būtų ekonomiškai perspektyvi.

Kalbant konkrečiau, kiekviename straipsnyje numatyti tikslai gali būti apibudinti taip:

2.1.1.1 straipsnis. Savanoriškas žemės sklypų keitimas

Sklypų perskirstymu siekiama pagerinti kaimo vietovėse esančių sklypų skirstymą pagal jų funkcijas, kaip nustatyta regioninio planavimo taisyklėse. Iš esmės tai atliekama keičiant žemės sklypus, o tam galimybės sudaromos šiuo straipsniu.

2.2.2.1 straipsnis. Investavimas į žemės ūkio valdas

Šio straipsnio tikslas – paskatinti investicijas į tobulinimus ir atnaujinimus valdoje, siekiant padidinti gamybos našumą, gaminti naujus ar geresnius produktus ir (arba) pagerinti gamybos procesų ir produktų kokybę bei tvarumą. Tai padės užtikrinti konkurencingesnę, tvaresnę ir gyvybingesnę žemės ūkio veiklą, t. y. žemės ūkio veiklą, kuria ūkiui būtų užtikrintos nemažos pajamos bei geros darbo sąlygos ir kuri atitiktų visuomenės lūkesčius (pavyzdžiui, aplinkosaugos, gyvūnų gerovės ir sveikatos, higienos reikalavimų ir žemės ūkio bei biologinės įvairovės srityse).

2.2.2.2 straipsnis. Ūkių konsultavimo paslaugos

Šio straipsnio tikslas – ūkininkams suteikti galimybę gauti prie ateities poreikių pritaikytas konsultavimo paslaugas, teikiamas tvarios ūkio plėtros klausimais.

Ekonomikos sektorius (-iai): Pagalbos schema taikoma mažosioms ir vidutinėms žemės ūkio (ir žemdirbystės, ir gyvulininkystės) valdoms. Pagalbos schema taikoma tik ūkiams, kurie verčiasi pirminių produktų gamyba

Pagalbą teikiančios institucijos pavadinimas ir adresas:

Provincie Gelderland Dienst REW/EU Programmasecretariaat Postbus 9090 6800 GX Arnhem Nederland

Interneto svetainė: www.gelderland.nl

projecten> projectprogramma's> platteland (ILG)> deel 3 PMJP, subsidiekaders 2e herziening

Kita informacija: Pagalba mažosioms ir vidutinėms žemės ūkio valdoms teikiama pagal šiuos PDP 3 dalies straipsniais:

2.1.1.1 straipsnis Savanoriškas žemės sklypų keitimas

2.2.2.1 straipsnis Investicijos į žemės ūkio valdas (ūkių modernizavimas)

2.2.2.2 straipsnis Ūkių konsultavimo paslaugos

Paraiškas gauti pagalbą gali pateikti mažosios ir vidutinės žemės ūkio valdos, atitinkančios Reglamento (EB) Nr. 1857/2006 4, 13 straipsniuose arba 15 straipsnio 2 dalies c punkte išdėstytus reikalavimus.

Jeigu pagal pirmiau minėtus straipsnius pagalbos teikimo reikalavimus atitinka kiti ūkiai ir (arba) subjektai, Komisijai apie juos bus pranešta atskirai, atsižvelgiant į taikytinas taisykles (pavyzdžiui, į 2006 m. gruodžio 15 d. Komisijos reglamentą (EB) Nr. 1998/2006 dėl Sutarties 87 ir 88 straipsnių taikymo de minimis pagalbai, Bendrijos valstybės pagalbos moksliniams tyrimams ir technologijų plėtrai sistemą ir į Komisijos reglamentą (EB) Nr. 68/2001 dėl EB sutarties 87 ir 88 straipsnių taikymo pagalbai mokymui)

XA numeris: XA 247/07

Valstybė narė: Slovėnijos Respublika

Regionas: Območje občine Preddvor

Pagalbos pavadinimas ar individualią pagalbą gaunančios įmonės pavadinimas: Podpore programom razvoja kmetijstva in podeželja v občini Preddvor 2007–2013

Teisinis pagrindas: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini (II. Poglavje)

Pagal pagalbos schemą planuojamos metinės išlaidos arba bendra įmonei suteiktos individualios pagalbos suma:

2007: 8 700 EUR

2008: 8 874 EUR

2009: 9 052 EUR

2010: 9 233 EUR

2011: 9 417 EUR

2012: 9 606 EUR

2013: 9 798 EUR

Didžiausias pagalbos intensyvumas:

1. Investicijos į žemės ūkio valdas, kurios verčiasi pirmine gamyba:

— iki 50 % pagalbos skyrimo kriterijus atitinkančių išlaidų mažiau palankiose ūkininkauti vietovėse ir iki 40 % pagalbos skyrimo kriterijus atitinkančių išlaidų investicijoms kitose vietovėse;

Parama skiriama investicijoms į ūkio objektų atkūrimą ir žemės ūkio produktų gamybai naudojamos įrangos pirkimą, taip pat investicijoms į daugiametes kultūras, ūkio dirbamosios žemės gerinimą ir ganyklų tvarkymą.

2. Tradicinių pastatų apsauga:

— iki 100 % pagalbos skyrimo kriterijus atitinkančių išlaidų su gamyba nesusijusiems objektams;

— iki 75 % pagalbos skyrimo kriterijus atitinkančių išlaidų gamybos įrenginiams mažiau palankiose ūkininkauti vietovėse ir 60 % – kitose vietose, jei dėl investicijų nepadidėja kitose vietovėse esančių ūkių gamybos pajėgumai.

3. Pagalba draudimo įmokoms mokėti:

— bendros savivaldybės paramos suma – tai skirtumas tarp bendro draudimo įmokų finansavimo iš nacionalinio biudžeto sumos ir iki 50 % pagalbos skyrimo kriterijus atitinkančių išlaidų pasėlių bei vaisių draudimo ir gyvulių draudimo nuo ligų įmokoms padengti.

4. Pagalba žemės sklypams perskirstyti:

— iki 50 % faktinių teisinių ir administracinių išlaidų.

5. Techninės paramos teikimas žemės ūkio sektoriuje:

— iki 100 % išlaidų, susijusių su ūkininkų lavinimu ir mokymu, konsultavimo paslaugomis ir forumų, konkursų, parodų bei mugių, leidinių, katalogų ir interneto svetainių kūrimu ir rengimu, taip pat pavadavimo paslaugų išlaidų. Ši pagalba teikiama kaip subsidijuojamos paslaugos ir neturi apimti tiesioginių išmokų gamintojams pinigais

Įgyvendinimo data: 2007 m. rugsėjo mėn. (arba šių taisyklių įsigaliojimo dieną)

Pagalbos schemos arba individualios pagalbos trukmė: Iki 2013 12 31

Pagalbos tikslas: Teikti paramą MVĮ

Nuoroda į Reglamento (EB) Nr. 1857/2006 straipsnius ir pagalbos skyrimo kriterijus atitinkančias išlaidas: Pagalbos Predvoro savivaldybės žemės ūkio, miškininkystės ir kaimo vietovių apsaugai ir plėtrai teikimo taisyklių II skyriuje numatytos valstybės pagalbos priemonės pagal šiuos 2006 m. gruodžio 15 d. Komisijos reglamento (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiančio Reglamentą (EB) Nr. 70/2001 (OL L 358, 2006 m. gruodžio 16 d., p. 3), straipsnius:

4 straipsnis. Investicijos į žemės ūkio valdas;

5 straipsnis. Tradicinių kraštovaizdžių ir pastatų apsauga;

12 straipsnis. Pagalba draudimo įmokoms mokėti;

13 straipsnis. Pagalba sklypams perskirstyti;

15 straipsnis. Techninės paramos teikimas žemės ūkio sektoriuje

Ekonomikos sektorius (-iai): Žemės ūkis

Pagalbą teikiančios institucijos pavadinimas ir adresas:

Občina Preddvor Dvorski trg 10 SLO-4205 Preddvor

Interneto svetainė: http://www.preddvor.si/uradno_glasilo/objave2007/052007.pdf

Kita informacija: Priemonė, susijusi su pasėlių ir vaisių draudimo įmokų mokėjimu, taikoma toliau nurodytoms nepalankioms oro sąlygoms, kurios gali būti prilyginamos stichinėms nelaimėms: pavasario šalnoms, krušai, žaibui, žaibo sukeltam gaisrui, audroms ir potvyniams.

Savivaldybės taisyklės atitinka Reglamento (EB) Nr. 1857/2006 reikalavimus, susijusius su priemonėmis, kurias turi priimti savivaldybė, ir taikomas bendrąsias nuostatas (veiksmai iki pagalbos suteikimo, pagalbos kaupimas, skaidrumas ir kontrolė)

Miran ZADNIKAR

Predvoro savivaldybės meras

XA numeris: XA 290/07

Valstybė narė: Jungtinė Karalystė

Regionas: Wales

Pagalbos schemos arba įmonės, gaunančios individualią pagalbą, pavadinimas: Light Lamb Welfare Disposal Scheme

Teisinis pagrindas: Section 1 of the Welsh Development Agency Act 1975 and sections 70 and 71 of the Government of Wales Act 2006

Pagal schemą planuojamos metinės išlaidos arba bendra įmonei suteiktos individualios pagalbos suma: Metai:2007 m. spalio mėn. – 2008 m. sausio mėn

Išlaidos: iki 10 000 000 GBP

Didžiausias pagalbos intensyvumas: Pagalba bus skiriama tik kompensuoti nuostolius dėl ligos, kurios protrūkį oficialiai pripažino valdžios institucijos, ir neviršys 100 % nuostolių, susijusių su schemos reikalavimų įgyvendinimu

Įgyvendinimo data:

Pagalbos schemos arba individualios pagalbos laikotarpis: Schema bus taikoma dešimt savaičių ir užbaigta 2008 1 4

Pagalbos tikslas: Light Lamb Welfare Disposal Scheme bus taikoma tiems ūkininkams Velse, kurie susiduria su gyvūnų gerovės problemomis dėl eksporto apribojimų, taikomų po snukio ir nagų ligos protrūkio JK. Gamintojai privalės nugabenti į pristatymo centrus kriterijus atitinkančius gyvūnus (konkrečiai, lengvasvores avis, sveriančias 25 kg, ar mažiau). Operatoriai sumokės po 15 GBP už kiekvieną kriterijus atitinkantį gyvulį. Gyvuliai nepateks į žmonių maisto grandinę. Paskerstų gyvulių skerdenos bus nugabentos sunaikinimui. Tokių paslaugų tiekėjas Velso Asamblėjos Vyriausybės vardu bus renkamas konkurso, kuriame kandidatai sudarys konkurenciją, būdu. Tai atitinka ES Reglamento 1857/2006 10 straipsnį, kuriame reikalaujama, kad pagalba turi būti teikiama tik siekiant kompensuoti nuostolius dėl ligų, kurių protrūkį oficialiai pripažino valdžios institucijos

Tinkamos finansuoti išlaidos: Pagal Light Lamb Welfare Disposal Scheme gyvulių surinkimo centrų operatoriams bus mokama 15 GBP už kiekvieną kriterijus atitinkantį gyvūną. Be to, operatoriams bus sumokėta už gyvulių surinkimo, skerdimo, vežimo, perdavimo ir sudeginimo paslaugas; šios išlaidos bus nustatytos konkurso, kuriame bus sudaryta konkurencija, metu. Tai atitinka Reglamento 1857/2006 10 straipsnį, kuriame nurodoma, kad bendras pagalbos intensyvumas negali viršyti 100 %, o pagalba bus skiriama siekiant kompensuoti dėl karantino įsipareigojimų prarastas pajamas

Ekonomikos sektorius (-iai): Ši schema taikoma Velso ūkių pramonės lengvasvorių avių sektoriuje

Pagalbą teikiančios institucijos pavadinimas ir adresas:

Welsh Assembly Government Cathays Park Cardiff CF10 3NQ United Kingdom

Asmenys ryšiams: Rory O'Sullivan

Tel. (44) 292 80 13 32

e-mail: rory.o'sullivan@wales.gsi.gov.uk

Tinklavietė: Duomenis apie schemą rasite

http://new.wales.gov.uk/topics/environmentcountryside/countryside_policy/farming/light_lamb_disp_scheme/?lang=en

Aplinkos, maisto ir kaimo reikalų departamento (Jungtinės Karalystės kompetentingos institucijos) vardu pasirašė ir nurodė datą

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

XA numeris: XA 291/07

Valstybė narė: Jungtinė Karalystė

Regionas: England

Pagalbos schemos arba įmonės, gaunančios individualią pagalbą, pavadinimas: Foot and Mouth Disease Hill Farm Scheme

Teisinis pagrindas: Section 8 (Miscellaneous Provisions) Agriculture Act 1963

Pagal schemą planuojamos metinės išlaidos arba bendra įmonei suteiktos individualios pagalbos suma: Metai: 2007 m. spalio 23 d. – 2008 m. kovo 31 d.

Išlaidos: kovo 31 d. 10 000 000 GBP

Didžiausias pagalbos intensyvumas: Šia schema siekiama suteikti didžiausią 100 % pagalbos intensyvumą. Pagalba bus teikiama tik siekiant padengti nuostolius, patirtus dėl ligos, kurios protrūkį oficialiai pripažino valdžios institucijos, konkrečiai nuostolius, susijusius su karantino įsipareigojimais

Įgyvendinimo data:

Pagalbos schemos taikymo arba individualios pagalbos laikotarpis: Pagal šią schemą bus suteikiamos vienkartinės išmokos kriterijus atitinkantiems kalnuose veiklą vykdantiems ūkininkams. Išmokos bus apskaičiuotos ir sumokėtos iki 2008 3 31

Pagalbos tikslas: Padėti Anglijos mažo ir vidutinio dydžio intensyviai avis ir galvijus kalnuose auginantiems ūkiams, kurie atsidūrė ypač sunkioje padėtyje dėl nacionalinių judėjimo ir eksporto apribojimų, taikomų dėl snukio ir nagų ligos. Šiems ūkininkams nurodytų metų laiku avių judėjimas yra ypač svarbus dėl rudenį vykdomų gyvūnų pardavimų ir eksporto, iš kurių ūkininkai gauna didelę dalį metinių pajamų, todėl tai turėjo labai neigiamą įtaką jų grynųjų pinigų srautams.

Šis tikslas atitinka ES Reglamento 1857/2006 10 straipsnio 2 dalies a ii punktą, kuriame nurodoma, kad pagalba yra išmokama siekiant kompensuoti dėl karantino įsipareigojimų prarastas pajamas, kai karantinas taikomas dėl ligų, kurių protrūkį oficialiai pripažino valdžios institucijos

Tinkamos finansuoti išlaidos: Dabartiniais tiksliausiais mūsų apskaičiavimais, snukio ir nagų ligos protrūkio ekonominiai nuostoliai gyvulių sektoriui nuo rugpjūčio 3 d. yra 103 mln. GBP, ir manoma, kad jie didės. Visas pagal šią schemą numatytas biudžetas bus 10 mln. GBP, o atskiros išmokos kriterijus atitinkantiems ūkininkams bus apskaičiuotos atsižvelgiant į įmonės dydį.

Šia schema siekiama laikytis Reglamento 1857/2006 10 straipsnio nuostatų, kuriose reikalaujama, kad bendras pagalbos intensyvumas neviršytų 100 %, o pagalba būtų skiriama siekiant kompensuoti dėl karantino įsipareigojimų prarastas pajamas

Ekonomikos sektorius (-iai): Schema taikoma mažoms ir vidutinėms įmonėms Anglijos ūkių pramonės kalnų gyvulininkystės sektoriuje, kurios gavo išmoką 2007 m. pagal Anglijos mažiau palankių ūkininkauti vietovių schemą (the Hill Farm Allowance 2007)

Pagalbą teikiančios institucijos pavadinimas ir adresas:

Department for Environment, Food and Rural Affairs Nobel House 17 Smith Square London SW1P 3JR United Kingdom

Tinklavietė: http://www.defra.gov.uk/animalh/diseases/fmd/movements/hillfarmers.htm

Aplinkos, maisto ir kaimo reikalų departamento (Jungtinės Karalystės kompetentingos institucijos) vardu pasirašė ir nurodė datą

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom